A menopauzáról, és arról, ami utána következik (...)
A menopauzáról, és arról, ami utána következik (…)
A menopauza görög eredetű szó, valaminek a megszűnését jelenti. A menstruációs időszak megszűnésének a jelölésére használják. Természetes biológiai állapot, a termékenység megszűnését eredményezi.
Talán nem kell bemutatni, mivel jár a negyvenöt és ötvenöt éves kor közt bekövetkező hormonális változás. Különösen sokaknak nem, akik megtapasztalták a menopauza tüneteit: a hőhullámokat, az álmatlanságot, a hangulati ingadozást, a nem minden esetben jelentkező szexuális vágy csökkenését, illetve a hízásra való hajlam növekedését.
Ez mind annak a következménye, hogy a szervezet hormon-háztartása megváltozik. A legfontosabb különbség a menopauza előtti és utáni hormonális egyensúly közt az, hogy csökken az ösztrogén szintje.
Két fő szakaszra, az utolsó havi vérzést megelőző időszakra, a premenopauzára, illetve az utolsó havi vérzést követő posztmenopauzára osztható.
A Posztmenopauza néhány lényeges jellemzője:
– A minimális női nemi hormon-termelés következtében tovább fokozódik a szervezetben a hormonhiány. Az ösztrogén hiánya miatt egyre inkább kiszárad a bőr: rugalmatlanná, fakóvá válik, időskori foltok jelennek meg rajta. A haj kihullik – ez különösen a mosásakor és fésülködés közben tűnik fel. A szövetek renyhévé válnak, mert kollagén épül le, és a kötőszövet mindinkább veszít rugalmasságából.
– Az ösztrogén hiányának súlyos szövődménye lehet a csontritkulás.
– A posztmenopauza a nők esetében a klimax alatt tapasztalható lelki ingadozás helyett, már jóval inkább lelki megnyugvás érződik.
– A zsírlerakódás, főleg a hason és a csípőn legyőzhetetlennek tűnik, és a szexuális vágy alábbhagyhat.
– A szárazság gyakran a nyálkaszaglása hártyákat is érinti: az égő és viszkető érzéssel járó szemszárazság okozhat gondot. Az orrnyálkahártya kiszáradása a fertőzésekkel szembeni ellenállás gyengüléséhez vezethet.
– Sok nő állapítja meg, hogy a szagokat kevésbé intenzíven érzékeli, és ízérzékelése is alábbhagy.
– Ha a gyomornyálkahártya szárazabbá válik, emésztési zavarok léphetnek fel. Gyakran a hüvelyt sem kíméli a folyamat, s ezt némely nőnek a nemi együttléthez való kedve szenvedi meg.
Hogyan fejlődik a megtermékenyített petesejt?
Tudja mit jelez pontosan az első menstruáció?
3 lényeges kérdés és válasz a petefészek működése kapcsán